Jogosultságok a képekhez

Minden képhez tartozik hozzáférési szint (zárolás). Minden felhasználóhoz tartozik hozzáférési szint (egy kulcs). A jelenlegi 5 hozzáférési szint:

1. Egyik sem
2. Kapcsolattartók
3. Barátok (magasabb mint a Kapcsolattartók)
4. Család (magasabb mint a Barátok)
5. Adminisztrátor (magasabb minden más szintnél)

Magasabb hozzáférési szint tulajdonosa jogosult az alacsonyabb hozzáférési szint megtekintésére. Minél magasabb a felhasználó hozzáférési szintje, annál több képet tekinthet meg.

Például ha a "peter_wedding-0024.jpg" kép hozzáférési szintje "Család", akkor:

- Péter (aki "Adminisztrátor") látni fogja a képet, mert az "Adminisztrátorok" láthatják az összes képet
- Betti (aki a "Család" tagja) látni fogja a képet
- Marika (aki a "Barátok" tagja) nem fogja látni a képet

Egy felhasználó akinek nincs jogosultsága a kategória tartalmának megtekintéséhez, nem látja sem a kategóriát, sem a kategória címét. Ugyanez az elv érvényes a címkére is.

Az egyes felhasználókhoz tartozó hozzáférési szint az Adminisztráció » Felhasználók » Kezelés lapon állítható be.

Jogosultságok a kategóriákhoz

Szabályozható a kategóriákhoz történő hozzáférés. A kategóriákhoz történő hozzáférés jogosultjainak kezeléséhez a kategória típusát "Privát" szintre kell váltani.

Egy kategória privát kategóriává történő módosítása elvégezhető a kategória szerkesztésével (Adminisztráció » Kategóriák » Kezelés » javítás), vagy a teljes kategória fa jogosultságainak beállításával (Adminisztráció » Kategóriák » Tulajdonságok » Nyilvános / Privát).

Amint egy kategória bekerül a privát kategóriák közé, három módja van a csoport és felhasználói engedélyek módosításának:

- Adminisztráció » Felhasználók » Kezelés » Engedélyek (soronként egy felhasználó)
- Adminisztráció » Felhasználók » Csoportok » Engedélyek (soronként egy csoport)
- Adminisztráció » Kategóriák » Kezelés » Engedélyek (soronként egy kategória)